open-index/open-wikipedia-markdown huggingface dataset:
Yadong

**Yadong** (kinesisk: 亚东县; pinyin: *Yàdōng Xiàn*, Wade-Giles: *Ya-tung*; tibetansk: གྲོ་མོ་རྫོང༌།, Wylie: *gro-mo rdzong*) er et fylke i prefekturet **Xigazê** i den autonome region Tibet i Folkerepublikken Kina. 

Befolkningen var på  innbyggere i 1999.

Yatung ligger midt i Himalaya, og har et areal på 4306 km².

Det grenser mot Bhutan i øst og den tidligere selvstendige staten Sikkim i vest, og har veiforbindelse til Sikkim (og dermed India) over Nathu La-passet. Byen Pali (4300 moh) betraktes som verdens høyest beliggende by. 

Fylkets viktigste trekkplastre er klostrene Dungkhar og Gajiu og de varme kilder i Kangbu.

## Klima
Norddelen av fylket, som har en middelhøyde på 4300 moh, har en middeltemperatur i januar på -9 °C og om sommeren på 8 °C. På årsbasis gir det en gjennomsnittstemperatur på 0 °C. Gjennomsnittsnedbør per år er 410 mm. 

Dørdelen av fylket, som er på 2000 til 3400 moh, har varmere gjennomsnittstemperaturer.

## Administrative enheter
Fylket består av to storkommuner og fem kommuner:

*Storkommunen Xiasima 下司马镇
*Storkommunen Pali 帕里镇
 
*Kommunen Xia Yadong 下亚东乡
*Kommunen Duina 堆纳乡
*Kommunen Shang Yadong 上亚东乡
*Kommunen Jiru 吉汝乡
*Kommunen Tangbu 康布乡

## Referanser
Joakim Zakarias Duncker

**Joachim Zachris Duncker** (født 12. november 1774 i Kristina socken i Savolax, død 5. juli 1809) var en offiser i svenska armén og farfar til Daniel Joachim Edvard Duncker.

Duncker tilhørte familien Dunker, en gammel tysk krigerslekt, som allerede på 1600-tallet ble omtalt i Finland. Han ble i 1789 fenrik ved Savolaxbrigaden og deltok i den russisk-svenske krig 1788&ndash;1790. Han ble i 1804 kaptein i brigadens jägarregemente, Savolax fotjägarregemente. Under finskekrigen 1808–1809 utmerket Duncker seg blant annet i slaget ved Pulkkila den 2. mai og i slaget ved Virta bro den 27. oktober 1808.

Duncker tjenestegjorde i fjerde savolakska jägarebataljonen og ble utnevnt til major i 1808. Ved evakueringen av Finland etter konvensjonen i Olkijoki fulgte han Cronstedts avdeling til Västerbotten. Han ble utnevnt til oberstløytnant i arméen i 1809. Duncker ble drept i slaget ved Hörnefors og ble begravet sammen med den russiske kavaleriobersten Aerekof ved Umeå stads kyrka av den russiske generalen Nikolaj Kamenskij.
 
Gjennom  Johan Ludvig Runebergs verk *[[Fänrik Ståls sägner]]* er Joachim Zachris Dunckers navn for fremtiden reddet fra glemselen. Tito Collianders bok *Duncker – en av de tappras skara* fra 1943 bygger på Dunckers egne brev.


Fil:Cykelsemester Ystad-Haparanda 2011 1661.jpg|Dunckers monument i Hörnefors.
Fil:Cykelsemester Ystad-Haparanda 2011 1659.jpg|Dunckers monument i Hörnefors.


## Referanser


## Litteratur
* «Löjtnant Zidén», fra *Fänrik Ståls sägner*
* «Fänrik Stål», fra *Fänrik Ståls sägner*

## Eksterne lenker
* Om Joakim Zakarias Duncker, fra *Nordisk familjebok* (2 opplag, 1919)
Badminton under Asialekene 1978

**Badminton under Asialekene 1978**. Badminton var en av flere sporter under de åttende Asialekene som ble arrangert i Bangkok i Thailand i perioden 9. til 20. desember 1978. Det var femte gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Kina ble beste nasjon med fire gullmedaljer foran Indonesia med tre.

## Medaljer

## Eksterne lenker
* Página de los Juegos Asiáticos de 1978
Asialekene 1982

**Asialekene 1982** var de niende Asialekene, de ble arrangert i New Delhi i India i perioden 19. november til 4. desember 1982. Det var nesten 4 600 utøvere fra 33 nasjoner som deltok i tjueen sporter. Kina ble beste nasjon med sekstien gullmedaljer foran Japan med femtisju. For første gang sto hestesporten tentpegging på programmet under Asialekene. 

## Medaljer

## Sporter

* Badminton
* Basketball
* Bordtennis
* Boksing
* Bryting
* Bueskyting
* Fotball
* Friidrett
* Golf
* Hestesport
* Håndball
* Landhockey
* Padling
* Seiling
* Skyting
* Stuping
* Svømming
* Sykling
* Tennis
* Vannpolo
* Vektløfting
* Volleyball

## Referanser
Andrej III av Russland

**Andrej III Alexandrovich** (født ca. 1255, død 27. juli 1304) var en russisk fyrste, sønn av Aleksander Nevskij. Andrej mottok byen Gorodets ved Volga av sin far.

I 1276 tilføyde han Kostroma til sine eiendommer og begynte å kjempe om verdigheten som fyrste av Vladimir-Suzdal. Han kjempet mot sin bror Dmitrij av Pereslavl og tvang ham til sist til å abdisere.

## Referanser
Nåverdalsbrua

**Nåverdalsbrua** er ei bru over Orkla på riksvei 3 i Rennebu kommune, rett i nærheten av fylkesgrensa mellom Hedmark og Sør-Trøndelag. Den nåværende brua ble åpnet for trafikk 18. oktober 2012.

Den gamle brua var cirka 30 meter lang og med kun ett kjørefelt, og brua var dermed det eneste stedet på Rv3 hvor to biler ikke kunne møtes. Ei ny bru som erstattet den eksisterende ble bygd i 2011&ndash;2012, og ble åpnet for trafikk 18. oktober 2012 og offisielt åpnet 5. desember samme år. Den nye brua er 100 meter lang, det vil si noe lengre enn den gamle. Byggeprosjektet, inkludert riving av gammel bru og noe arbeid på veien på sidene av brua, kostet 53 millioner kroner.

## Referanser
Hæla i taket (album)

***Hæla i taket*** er et musikkalbum med Arnsteins, utgitt i .

## Sporliste
# «Jubel-brus»
# «Fjesethbrura»
# «Leken hass Steffa Henningsgård»
# «På fosentur (vi som vart att)»
# «Trollhaugryssen»
# «Draumelandet»
# «Jubileumsvalsen»
# «Kampe-Ola»
# «Kristinas brudpolska»
# «Tjo og hei»
# «Piggsvinskinnet»
# «Hugg-gubben»
# «Frisk luft»

## Musikere
* Arnstein Moen – trekkspill, sang
* Knut Sjøvold – trekkspill, sang
* Håkon Renanger – gitar, sang
* Per Haugan – bass, sang
* Per Johnny Norlén – fiolin
* Kai Biermann – trommer
* Roger Valstad – produsent, tekniker

## Referanser


## Eksterne lenker
*
Jaroslav III av Russland

**Jaroslav III Jaroslavitsj** (født 1230, død 1271) (russisk: Ярослав Ярославич) var den første fyrste av Tver og den femte storfyrste av Vladimir fra 1264 til 1271. Han og hans sønn Mikhail Jaroslavitsj var med på å gjøre Tver til et viktig sted i middelalderens Russland. Alle de senere hertugene av Tver stammet fra Jaroslav.

## Referanser


## Litteratur
* Wladimir Boguslawski: *[http://books.google.com/books?id=UziR6pLM-lEC&pg=PA770 Slawjanskaja enziklopedija: Kijewskaja Rus-Moskowija: Tom 2]*. Olma Medija Group, 2001, S. 770–772. ISBN 978-5-224-02251-9. (russisch)
Idrettsklubben Start i 2012

Oppholdet i 1. divisjon ble gjort kortest mulig, og klubbens åttende opprykk til Eliteserien var tangering av s rekord. Start viste seg med dette som et «heislag» i norsk fotball med sitt femte opprykk siden . Opprykket ble avgjort mot  tre runder før slutt, men ble etterfulgt av 0-5 mot  - laget største tap i 1. divisjon på .

Seieren mot  i mai markerte første borteseier i en seriekamp siden åpningskampen . Denne ble fulgt opp med 7-0 hjemme mot , største seier siden 10-1 mot  i cupen i  og den største i seriesammenheng siden . Besøkstallene på Sør Arena var også hyggelige, med et snitt på 4&nbsp;375 - fler enn fem av Eliteserieklubbene. Og samtlige hjemmekamper trakk fler tilskuere enn den best besøkte bortekampen (2&nbsp;342 mot ).

Cupeventyret endte denne sesongen i 4. runde mot . Etter en sen utligning av Rolf Daniel Vikstøl måtte kampen avgjøres på straffespark. Denne endte med tap, og ingen revansje for 1-6 i siste serierunde . Det ble dårlig uttelling på straffer i serien også, med bom mot  (2 stk), ,  og .

Det var en til tider kontroversiell avgjørelse da bystyret i Kristiansand bestemte å bytte ut naturgresset på Sør Arena med kunstgress. Både spillere og NISO engasjerte seg for å få kommunen til å omgjøre vedtaket om å fjerne landets fineste underlag, uten at det hjalp. 28. mai ble Ernest Asante siste målscorer på ekte gress med et straffespark mot . Deretter ble spillepausen under Fotball-EM brukt til å bytte ut gresset, og 30. juni sto det nye underlaget klart til toppkampen mot  - forøvrig tidenes første oppgjør mellom de to lagene.

Kampen mot  i september ble ledet av den danske dommeren  som ledd i en nordisk uteksling av unge dommere, og i den betydningsløse kampen mot  i siste runde stilte Start med Golden Goal-programleder Henrik Elvestad som materialforvalter.

Start fikk også to utmerkelser etter sesongslutt da NISO kåret Solomon Owello til årets spiller i 1. divisjon, mens klubben ble kåret til beste arrangør i 1. divisjon av Norges Fotballforbund.

Blant årets nye spillere var islendingene Guðmundur Kristjánsson og Matthías Vilhjálmsson. Sistnevnte scoret i de sju første hjemmekampene og ble klubbens toppscorer med 18 seriemål, flest siden Petter Belsvik i .

 toppscorer Ole Martin Årst var dratt hjem til , og Espen Søgård gikk tilbake til  i august. Christer Kleiven og Mads Stokkelien gikk begge gikk til  før sesongstart og fikk med det oppleve nedrykk fra Eliteserien to år på rad. Veteranen Fredrik Strømstad spilte sin siste kamp for Start mot  .

## [[1. divisjon fotball for menn 2012|1. divisjon]]

### Tabell

### Seriekamper

## Cupkamper
*Utdypende artikkel: [[Norgesmesterskapet i fotball for menn 2012|Norgesmesterskapet 2012]]*

## Målscorere

## Kort

## Start 2
Start 2 spilte i 2012 i 3. divisjon (nivå 4). Laget endte på 3.-plass i avdeling 6 og spiller i 3. divisjon også i 2013.

## Treningskamper

## Referanser


## Kilder
Frederik Splet

**Frederik Splet** også **Frederik Split** (død 2. februar 1704) var en norsk kaptein og embedsmann. Fra 1695 var Splet kommandant på Skånes skanse ved Trondheimsfjorden.

I 1703 ble han amtmann i Nordlands amt, og døde i embedet i 1704.

## Referanser
John Morris

**John Morris** er navnet til flere personer:

* John Morris (ordfører), ordfører i Wolverhampton 1866.
* John Morris (historiker), engelsk historiker (1913−1977)
* John Morris (fotballspiller), engelsk fotballspiller (1923−2011).
* John Morris (komponist) (1926–2018), amerikansk komponist.
* John Morris, Baron Morris av Aberavon, britisk politiker (født 1931)
* John Morris (filmprodusent), amerikansk filmforfatter, filmprodusent og regissør, aktiv siden 2005
* John Morris (curling), canadisk curlingspiller (født 1978).
* John Morris (skuespiller), amerikansk skuespiller (født 1984)
That’s Entertainment (TV-program)

***That's Entertainment*** er et TV-sendt humorshow fra 1966, som ble bygd rundt Sølvi Wang. Dessuten dukker blant andre Arve Opsahl, Rolv Wesenlund og Harald Heide Steen Jr. opp i mindre roller. Produksjonen ble produsert av NRK, og ble skapt for å være det norske bidraget i den internasjonale tv-konkurransen Rose D'Or. Produksjon og regi var ved Erik Diesen. Programopplegget var ved Anne Torjusson (senere Anne Torjusson Diesen, kona til Erik Diesen) og Stein Roger Bull.

Showet ble den første norske produksjonen som vant pris i Rose D'Or, da den ble belønnet med Special Prize of the City of Montreaux, også kjent som Chaplinprisen. Programmet fikk dessuten presseprisen. Seieren i den internasjonale konkurransen førte til at programmet ble vist på tv-kanaler over store deler av Europa. Sølvi Wang ble som følge av suksessen også blant annet invitert til de store underholdningsshowene The Ed Sullivan Show i USA og Saturday Night at The London Palladium i Storbritannia. Hun fikk også tilbud om et eget humorshow på BBC, og ble bedt om å være med i fire programmer av både Ed Sullivan og Palladium. Det ble kun med de to nevnte internasjonale opptredende, da hun valgte å prioritere familien i Norge.

Regissør Erik Diesen fikk også økt popularitet etter programmet, og fikk blant annet tilbud om å lage en del tyske tv-programmer.

## Stab
*Tegne- og trickfilm: Bent Barfod 
*Filmfotograf: Knut Gløersen
*Filmredigering: Olav Kyrre Grepp 
*Sminke: Gunnvor Grønn 
*Dekor: Knut Solberg 
*Kostymer: Per Lekang 
*Koreograf: Gene Nettles
*Koreograf for «America»: Rikki Septimus
*Musikalsk produksjon: Egil Monn-Iversen
*Tekstbidrag: Harald Tusberg, Alfred Næss, Sven Lange, Erik Diesen
*Regi i «Moonlight Medley»: Egil Kolstø
*Programopplegg og produksjonsassistenter: Anne Torjusson, Stein Roger Bull
*Produksjon og regi: Erik Diesen

## Referanser


## Eksterne lenker
*
Asola (sjokolade)

**Asola Chokoladefabrikk** var en sjokoladefabrikk grunnlagt av Olaf Larsen (1867–1920) i 1890-årene.  Asola er forkortelse for **A/S Olaf Larsen Chokoladefabrikk**.  Larsen var med på å starte Freia sjokoladefabrikk i 1889, men trakk seg ut i 1893.  Den første tiden lå Asolas lokaler i Københavngata (Oslo) på Rodeløkka der forøvrig også Freia lå. Senere fikk man oppført et nybygg i Maridalsveien rett nedenfor Gamle Aker kirke. I 1930 fikk fabrikken nye eiere. De hadde også en fabrikk i Vestby kommune frem til 1974. Asola Chokoladefabrikk produserte blant annet pastillen IFA oppkalt etter operasangeren Ivar F. Andresen.

Sjokoladefabrikken ble senere overtatt av Bergene sjokoladefabrikk.

## Litteratur
* Knut Are Tvedt (red): *Oslo byleksikon*, 2010, side 61, ISBN 978-82-573-1760-7
*Asola Chokoladefabrik i Store norske leksikon
Lunner Fotballklubb

**Lunner Fotballklubb** (stiftet 8. januar 2008) er en norsk fotballklubb fra Lunner kommune i Akershus.

## Tabellen

## Divisjonsutvikling

## Eksterne lenker
*
Annie Get Your Gun

***Annie Get Your Gun*** er en musikal med tekst og musikk av Irving Berlin og historie av Herbert Fields og hans søster Dorothy Fields. Historien er en fiksjonsversjon av historien om livet til Annie Oakley (1860–1926), en skarpskytter fra Ohio i USA, og hennes mann, Frank Butler.  

Forestillingen hadde premiere på Broadway i 1946, og ble en suksess med 1 147 forestillinger i New York, oppsetning i London, spillefilm (1950) og tv-versjoner. Flere av musikalens låter fikk hit-status, da blant annet «There's No Business Like Show Business», «Doin' What Comes Natur'lly», «You Can't Get a Man with a Gun», «They Say It's Wonderful» og «Anything You Can Do».

Forestillingen hadde norsk premiere i 1964 på Det norske teatret med Sølvi Wang i hovedrollen som Annie.

## Filmatisering
En amerikansk film basert på musikalen hadde premiere i 1950. Filmen *[[Annie Get Your Gun (film)|Annie Get Your Gun]]* vant en Oscarstatuett for beste musikkarrangement i en musikkfilm, og ble nominert til Oscar i ytterligere tre kategorier. 

## Referanser


## Eksterne lenker
* 
* 
* 
*
Tjølling Idrettsforening

**Tjølling Idrettsforening** (stiftet 23. desember 1888) er en norsk idrettsforening fra Tjølling i Larvik. Tjølling IF deltar i seriespill i håndball og fotball, samt har allidrett for barn i alderen 2-7 år. 

Fotballen spilles på Løveskogen Idrettspark, og i 2014 ble hovedbanen oppgradert til kunstgress (en full bane samt en syverbane) og en gressbane. Klubben disponerer også to beachbaner, ballbinge og klubbhus. På samme sted ligger også Tjøllinghallen, som blir drevet av klubben selv. Tjøllinghallen ble åpnet i mars 2000.

Klubben har 27 fotballag totalt. Ni av disse er kvinnelag, og 18 er herrelag. De har også 18 barnelag, seks ungdomslag, tre voksenlag, og 23 trenere.

Idrettsforeningen har også andre tilbud, som aktivitetstilbud for tidligere medlemmer. I tillegg til dette arrangerer de årlig Tjøllingmila, og er medarrangør av Vestfold Maraton.

## Referanser


## Eksterne lenker
*
Bukhan-san nasjonalpark

**Bukhan-san nasjonalpark** (hangul: 북한산국립공원) er en nasjonalpark i Sør-Korea, som ligger i Seoul og naboprovinsen Gyeonggi. Den ble opprettet 2. april 1983. Bukhan-san betyr «fjellene nord for Hanelva»

Parken omfatter skogområder, templer og fjelltopper. De tre viktigste toppene er Baekundae (836,5 moh), Insubong (810,5 moh) og Mangnyeongdae (799,5 moh). Parken er et kjent utfartsområde for Seoul og omegns beboere med anslagsvis 5 millioner besøkere hvert år, og deler av parken stenges i et rotasjonssystem for å ta vare på miljøet.

Bukhansanseongfestningen ligger i parken, sammen med en 9,5 km lang forsvarsmur, bygd i år 132 for å beskytte Seoul fra invasjoner. Muren ble utvidet til dagens størrelse i år 1711. Den er senere restaurert som følge av skader påført under Koreakrigen.

## Referanser


## Eksterne lenker
* 
*  Korea National Park Service: Bukhan-san nasjonalpark
The King and I

***The King and I*** er en musikal skapt av Richard Rodgers og Oscar Hammerstein II. Stykket er basert på romanen *[[Anna and the King of Siam]]* (1944) av Margaret Landon, som igjen er basert på memoarene til Anna Leonowens. Leonowens ble guvernante for barna til kong Mongkut av Siam tidlig på 1860-tallet. Historien tar for seg opplevelsene til den britiske skolelæreren, som er leid inn av kongen for å være med på å modernisere landet. Forholdet mellom kongen og Anna er preget av konflikt gjennom store deler av stykket, da de begge føler en kjærlighet de ikke klarer å uttrykke. Musikalen hadde premiere 29. mars 1951 på Broadwayteatret St. James Theatre.

Musikalen ble en umiddelbar suksess i USA der den opprinnelige forestillingen gikk over tre år, og med 1 246 spilte forestillinger. Den vant Tony-prisen for beste musikal i 1952. Musikalen ble også filmatisert i 1956.

*The King and I* hadde norsk premiere på Det norske teatret i 1966 i Hartvig Kirans oversettelse, og med Egil Monn-Iversens musikkarrangementer. Sølvi Wang spilte hovedrollen som Anna Leonowens og Rikki Septimus spilte kong Mongkut av Siam. Ingebjørg Sem spilte Lady Thiang. En rekke unge skuespillere debuterte i dette teaterstykket innkludert Tone Ringen (Tupim), Svein Tindberg (Prins), Eivind Rabben (Prins) og Anne-Marie Giørtz (Prinsesse). Musikalen var en suksess for Det norske teateret med over 35 000 publikummere.

## Referanser


## Eksterne lenker
*
Melchior Vulpius

**Melchior Vulpius**(født rundt 1570  i Wasungen, Thüringen; død 7. august 1615 i Weimar) var en tysk protestantisk kirkemusiker og komponist.

Den nynorske salmen «Fagert er landet» fremføres vanligvis til en melodi av Vulpius. «Han stod med strålekransen» har melodi av Vulpius*.*

## Liv og virke
Vulpius kom fra en fattig håndverkerfamilie. Etternavnet hans var opprinnelig Fuchs (som betyr rev), og ble latinisert til Vulpius. Han gikk på borgerskolen i Wasungen og fikk undervisning av salmedikteren Johannes Steuerlein. 

Fra 1589 til 1596 var Vulpius ansatt ved *Hennebergisches Gymnasium* i Schleusingen i Thüringen, deretter var han bykantor i Weimar resten av sitt liv. 

Han skrev salmemelodier og publiserte salmebøkene *Cantiones sacrae* (1602 og 1604), *Kirchengesänge und geistliche Lieder Dr. Luthers* (1604), *Canticum beatissimae* (1605) og *Ein schön geistlich Gesangbuch* (1609). 

## Komposisjoner
* 1602: *Pars prima Cantionum sacrarum*
* 1603: *Pars secunda selectissimarum Cantionum sacrarum*
* 1604: *Kirchen Geseng und Geistliche Lieder D. Martini Lutheri und anderer frommen Christen*
* 1612: *Erster Theil Deutscher Sonntäglicher [[Evangelienspruch|Evangelien Sprüche]]*
* 1613: *Das Leiden und Sterben Unsers Herrn Erlösers Jesu Christi auß dem heiligen Evangelisten Matthäo* (nyutgitt 1981)
* 1614: *Der ander Theil Deutscher Sonntäglicher Ev. Sprüche*
En av hans melodier finnes i *[[Norsk Salmebok (1985)|Norsk salmebok]]*; den har fått tekst av svenske Carla Jeppson, oversatt til norsk av Olaf Hillestad, og brukes særlig i forbindelse med dåpshandlinger.

## Litteratur
* 

## Referanser og noter


## Eksterne lenker
* 
* Motetter (fritt tilgjengelige noter)
*
Synnøve Macody Lund

**Synnøve Macody Lund** (født 1976) er en norsk skuespiller, forfatter og filmkritiker. Hun har jobbet som filmanmelder i *[[Natt&Dag]]*, *[[FilmMagasinet]]* og *[[God morgen Norge|God Morgen Norge]]*.

I 2015 utgav hun romanen *Personar du kanskje kjenner*.

## Filmografi
### Filmer
* 2011: *[[Hodejegerne (film)|Hodejegerne]]* – Diana Brown
* 2017: *[[Askeladden – i Dovregubbens hall]]* – Dronning Victoria
* 2017: *[[Hjemsøkt (film)|Hjemsøkt]]* – Cathrine
* 2018: *[[The Girl in the Spider's Web]]* – Gabriella Grane
* 2023: Saw X – Cecilia Pederson

### Kortfilm
* 2014: *Sandslottet* (kortfilm) – Sara

### TV
* 2015: *[[Frikjent]]* – Tonje Sandvik
* 2016: *[[Black Widows]]* – Johanne Rønningen
* 2018: *[[Nielegalni]]* – Linda Boman
*2020: Ragnarok
*2025: Tidshjulet S4 (Amazon Prime) - Melindhra

### Videospill
* 2018: *[[Battlefield V]]* – Astrid Bjørnstad (stemme)

## Bibliografi
* 

## Referanser


## Eksterne lenker
* 
*
Ed McMahon

**Edward Peter «Ed» McMahon, Jr.** (født 6. mars 1923 i Detroit, Michigan, død 23. juni 2009 i Los Angeles, California) var en amerikansk komiker, annonsør og programleder. Han er best kjent som Johnny Carsons sidekick og annonsør på The Tonight Show starring Johnny Carson, fra 1962 til 1992. 

## Referanser


## Eksterne lenker
* 
* 
* 
*  Ed McMahon dies at 86
*  Remembering Ed McMahon
Polycom

**Polycom** er en amerikansk produsent av utstyr for telekommunikasjon, videokonferanser og andre unified communications-løsninger. Selskapet har ca. 3200 ansatte på verdensbasis, og har hovedkvarter i Pleasanton i California.

Polycom ble stiftet i 1990, og hadde de første årene fokus på konferansetelefoner. Fra slutten av 1990-årene har selskapet fokusert mer på videokonferanseløsninger, og etter årtusenskiftet har de også kommet med en rekke produkter innenfor IP-telefoni.

## Eksterne lenker
* 
*
Aleppo (guvernement)

**Aleppo** (arabisk:  **) er et guvernement i nordre Syria, som grenser til Tyrkia i nord. Guvernementet er det mest folkerike i Syria, med nær fem millioner innbyggere. Med et areal på 18&nbsp;482&nbsp;km², utgjør det omtrent 10% av Syrias totale areal, mens det har omtrent 23% av befolkningen. Hovedstaden i guvernementet er byen Aleppo.

Ved folketellingen i 2004 hadde guvernementet  innbyggere, hvorav  bodde i byer, mens  bodde på landet. Hver husholdning hadde gjennomsnittlig 5,7 medlemmer. I 2010 ble befolkningen estimert til  personer. Den største byen er hovedstaden Aleppo. Andre større byer i guvernementet er Manbij, As Safirah og Al-Bab.

## Administrativ inndeling
Guvernementet er inndelt i seks distrikter, *[[mintaqah]]*:
* Jabal Samʻān
* ʻAfrīn
* Aʻzāz
* Safīrah
* Bāb
* Manbij
* Jarābulus
* ʻAyn al-ʻArab
* Atarib (utskilt i 2009 fra Jabal Samʻān)
Distriktene er videre inndelt i 34 underdistrikter (*nāḥiyas*).

## Referanser

## Eksterne lenker
*
Alex Oxlade-Chamberlain

**Alexander Mark David «Alex» Oxlade-Chamberlain** (født 15. august 1993) er en engelsk fotballspiller som spiller for den tyrkiske klubben .

Han kom til Arsenal fra Southampton i august 2011, og har spilt flere U-21 kamper for England. Oxlade-Chamberlain debuterte den 28. august 2011 da han kom inn i det 62. minutt i 8-2 tapet mot Manchester United på Old Trafford. Han ble da den 150. spilleren til å representere Arsenal i Premier League.

Han er sønn av tidligere fotballspiller Mark Chamberlain og nevø av Neville Chamberlain.

## Meritter
;Liverpool FC
* UEFA Super Cup (1): 2019

## Referanser


## Eksterne lenker
* 
*
Guvernementet Faiyum

**al-Fayyum** er et guvernement i Egypt. Det ligger i nord i landet 130&nbsp;km sørvest for Kairo.

Navnet Fayyum kommer fra det koptiske ordet for innsjø og viser til Moeris-sjøen i området.

## Se også
*Fayyum-portrettene
*Wadi Al-Hitan

## Kilder
* Governorates of Egypt statoids.com

## Eksterne lenker
*
Arne Remlov

**Arne Stang Remlov** (født *Hansen* 19. desember 1914, død 14. november 1998) var en norsk interiørarkitekt.

Etter examen artium ved Frogner videregående skole utdannet han seg til interiørarkitekt ved Kunstgewerbeschule i Wien og hadde videre studier i München og England, før han i 1939 startet  eget kontor i Oslo. Han  grunnla i 1941 forlaget og tidsskriftet Bonytt sammen med Per Tannum, og var mangeårig redaktør. Remlov  var sekretær og leder for Oslo-avdelingen av Foreningen Brukskunst fra 1947, til han i 1959 ble etterfulgt av keramikeren Jens von der Lippe. Remlov  forestod foreningens årlige høstutstillinger i Kunstnernes Hus fra 1947. I 1950 var han i NRK Radio med kåserier om «Møbler og interiører».  Fra 1956 var han mye brukt konsulent ved innredning av ambassader.  

Han var far til skuespilleren  Kai Remlov (født 1946), teatersjef Tom Remlov (født 1949) og Helle Remlov Sunde (født 1954).
__NOTOC__
## Verv
* Foreningen Brukskunst, sekretær og formann for Oslo-avdelingen 1947-59, ærespris 1981
* Interiørarkitektenes Forening, formann og æresmedlem
* The International Federation of Interior Architects/Designers, president i noen år
* American Society og Interior Designers, æresmedlem
* Møbeldesigneres landsforening, æresmedlem
* Oslo Håndverks og Industriforenings permanente utstilling og forretning "Forum", direktør 1956-82

## Premier
* Oslo bys kulturstipend 1985 på 12 000 kroner

## Utgivelser
* 
* 

## Referanser
Mariano Rajoy

**Mariano Rajoy Brey** (født 27. mars 1955 i Santiago de Compostela) er en spansk politiker som representerer det konservative Partido Popular. Han var Spanias regjeringsjef fra 2011 til 2018. Etter valget 20. desember 2015 ledet Rajoy et forretningsministerium. Et nytt parlamentsvalg ble avholdt i juni 2016. I oktober 2016 valgte Spanias parlament Rajoy som leder for en mindretallsregjering. Den nye regjeringen ble presentert 3. november 2016. Rajoy gikk av som regjeringssjef 1. juni 2018 etter at deputertkongressen vedtok mistillit mot ham.

## Liv og virke
### Bakgrunn
Mariano Rajoy Brey var eldst av de fire barna til jurist og provinsialrettspresident (*Audencia Provincial*) i provinsene León og Pontevedra, Mariano Rajoy Sobredo, og hans hustru Olga Brey (Lopez) i Santiago de Compostela).

Rajoy er barnebarn av jussprofessor og medforfatter av  autonomistatuttet for Galicia fra 1936, Enrique Rajoy Leloup (1882–1966).

Faren yrke førte til hyppig endring av bosted, blant annet til Piedrahíta (Ávila), Santiago de Compostela, Piedrahita, Carballino (Orense), Oviedo (Asturia) og til slutt León.

Rajoy er utdannet ved Universidad de Santiago de Compostela.

### Politiker
Han engasjerte seg først politisk i sin hjemregion Galicia, hvor han ble folkevalgt i lokal- og regionalpolitikken. I 1981 ble han medlem i Alianza Popular – som senere utviklet seg til Partido Popular – og ble samme år valgt til Galicias regionforsamling. Rajoy ble i 1984 visepresident i Galicias *xunta*, eller regionregjering.

Fra 1996 til 2004 var han minister med forskjellige ansvarsområder i statsminister José María Aznars regjering. Han var minister for offentlig forvaltning (1996–1999), minister for utdanning og kultur (1999–2000), innenriksminister (2001–2002) og presidentskapsminister (2000–2001 og 2002–2003). Fra 2000 til 2003 var han også visestatsminister. 

Han har vært partileder for det konservative partiet Partido Popular siden 2004.  

Han ble utpekt til å etterfølge Aznar og ledet valgkampen for Partido Popular i 2004, men måtte i etterkant av terrorangrepet i Madrid i mars samme år se partiet slått av Partido Socialista Obrero Español under ledelse av José Luis Rodríguez Zapatero. Rajoy ble opposisjonsleder og ledet partiet til framgang i valget i 2008, likevel uten å vinne regjeringsmakten. I valget i 2011 var Rajoy igjen statsministerkandidat og denne gang lyktes partiet i å vinne flertall i Spanias nasjonalforsamling. Rajoy ble innsatt som statsminister den 21. desember 2011.

Etter valget i 2015 har Rajoys regjering vært et forretningsministerium. I oktober 2016 valgte imidlertid Spanias parlament Rajoy som ny regjeringssjef. Rajoys regjering ble valgt med grunnlag i et mindretall i parlamentet. Den nye regjeringen ble presentert 3. november 2016. 

Rajoys regjering satt til 1. juni 2018, da deputertkongressen vedtok et mistillitsforslag mot ham med 180 mot 169 stemmer. Mistillitsforslaget hadde sitt utspring i at medlemmer av Partido Popular ble dømt i en korrupsjonssak.

## Referanser

## Eksterne lenker
* 
* 
*
Edsåsdalen

**Edsåsdalen** er et tettsted i Åre kommune, Jämtland, Sverige.
Edsåsdalen ligger 8 kilometer fra Undersåker og var opprinnelig to småbyer,  Edsåsen og Dalen. Byen ligger på sydkanten av Renfjället i den sydlige delen av Årefjällen på ca. 600 meters høyde. Stedet har et eget skiheisystem (som fram til 2000 var en del av Åres store skiområde). De fleste av de bofaste er sysselsatte i turistnæringen, men også innen jord- og skogbruk.
Byen er forholdsvis rolig, og derfor populær blant barnefamilier i skisesongen. 

Köjagården er det største  hotellet i byen. Köjan, som hotellet kalles, var på 1920-, 30- og 40-tallet et av de "klassiske" fjellhotellene, med prominente gjester som Gustaf VI Adolf, Tage Erlander og mange andre.

Noen kilometer øst for Edsåsdalen ligger Undersåkers jernbanestasjon, med direkteforbindelser til blant annet Stockholm, Göteborg, Halmstad, Uppsala, Östersund, Sundsvall og Trondheim. 

## Historikk
I området har fjelljordbruk blitt drevet i lang tid, antagelig siden jernalderen.

Ifølge den lokale tradisjonen skal noen av Karl XIIs karolinere ha overnattet i bygden etter Karolinernes dødsmarsj i 1718–19.

## Eksterne lenker
* Edsåsdalen
Saint-Chamond

**Saint-Chamond** er en kommune i departementet Loire i regionen Auvergne-Rhône-Alpes sentralt i Frankrike.

Kommunen ligger 13&nbsp;km øst for Saint-Étienne og rundt 45&nbsp;km sørvest for Lyon. Saint-Chamond er det tredje største befolkningssenteret i departementet Loire, etter Saint-Étienne og Roanne.

Saint-Chamond har navn etter en helgen fra det syvende århundre.

## Befolkningsutvikling
***Antall innbyggere i kommunen Saint-Chamond***

## Referanser


## Eksterne lenker
* 
* Kommunedata INSEE
MS «Lisco Gloria»

**MS «Lisco Gloria»** var en ferge som var eid av DFDS Tor Line og gikk i trafikk mellom Kiel og Klaipeda. Fergen ble bygget i 2001 og var det nyeste skipet til rederiet. Skipet var søsterskipet til MS «Dana Sirena» som seiler for DFDS mellom Esbjerg og Harwich.

Natt til 9. oktober 2010 var fergen på vei til Klaipeda med ca 250 passasjerer ombord da det begynte å brenne på bildekket. Brannen utviklet seg raskt og skipet ble evakuert. Brannen skyldtes en eksplosjon på bildekket. Ingen kom til skade i brannen. Da brannen etter flere dager ble slukket, var skipet så skadet at rederiet solgte skipet til opphugging.

## Eksterne lenker
* 
*
Guvernementet Minya

**al-Minyā** () er et guvernement i Egypt. Det ligger sentralt i landet langs vestbredden av Nilen.

## Kilder
* Governorates of Egypt statoids.com

## Eksterne lenker
*
Max Havelaar (roman)

***Max Havelaar*** er en roman med selvbiografiske trekk skrevet av nederlenderen Eduard Douwes Dekker (1820–1887) i 1860 og utgitt under pseudonymet Multatuli, som er latin og betyr «jeg har lidd mye». Dekker engasjerte seg kraftig i hvorledes nederlendere behandlet de lokale innbyggerne i Indonesia, som den gang var en nederlandsk koloni.

I 1976 ble boken filmatisert. Boken *Max Havelaar* blir i dag regnet som en av de viktigste nederlandske klassikerne.

## Eksterne lenker
* 
*  (nederlandsk)
*  *[http://books.google.com/books?id=GLoBAAAAQAAJ Max Havelaar]* i Google Books (Engelsk oversettelse)
Minner (1983-album)

***Minner*** er et musikkalbum med Bente Lind og Ørnulf Holthe, utgitt i 1983.

## Sporliste
# «Minner»
# «La oss leve for hverandre»
# «Comment Ca Va»
# «Ikveld vil jeg gratulere deg»
# «En liten fiskehavn»
# «Goodbye, Jimmy Goodbye»
# «Om du behøver meg»
# «Skomaker Anton»
# «Du skriver lett om kjærlighet»
# «14 år»
# «Blanket on the Ground»
# «Jernbaneslusk»
## Referanser


## Eksterne lenker
*
Fontaine (Isère)

**Fontaine** er en kommune i departementet Isère i regionen Auvergne-Rhône-Alpes sørøst i Frankrike. Kommunen er den tredje største forstaden til Grenoble, og ligger vest for byen.

## Befolkningsutvikling
***Antall innbyggere i kommunen Fontaine (Isère)***

## Referanser


## Eksterne lenker
* 
* Kommunedata INSEE
Romanisering av arabisk

For **[[romanisering]] av [[arabisk]]** finnes det forskjellige fremgangsmåter, som på ulikt vis håndterer problemene ved å skrive ned skriftlig og muntlig arabisk ved hjelp av det latinske alfabet. De bruker også ulike symboler for de arabiske fonemene som ikke finnes i europeiske språk.

Romanisering kalles ofte *translitterasjon*, men dette er ikke helt teknisk korrekt, siden de fleste systemer for romanisering av arabisk tar hensyn til bokstavenes uttale, og dermed er en form for transkripsjonssystemer. 

## Sammenlikningstabell

: a Kolonnen *chat* er bare et eksempel, basert på en av mange former for muntlig arabisk.
: b Se *[[hamzah]]* for dens forskjellige former.
: c Standardsymbolene i disse systemene for å skrive **' og ''[[ع|]]'' er henholdsvis «bokstav-apostrof» (U+02BC: <span title="Modifier letter apostrophe" style="font-size:160%"></span>) og «snudd komma» (U+02BB: <span title="Modifier letter turned comma" style="font-size:160%"></span>). Det er imidlertid vanlig praksis å i stedet bruke henholdsvis vanlige enkle anførselstegn; hhv. høyre (U+0219: <span title="Right single quotation mark" style="font-size:160%">’</span>) og venstre (U+2018: <span title="Left single quotation mark" style="font-size:160%">‘</span>).
: <sup>d</sup>**' og **' skrives tradisjonelt i [[Maghreb|Nordvest-Afrika]] som hhv.  og  (der prikken bare er med i initiell- og midtformen).
: <sup>e</sup> I Egypt, Sudan og av og til i andre områder, er standardformen for slutt-**' bare  (uten prikker) både i håndskrift og trykk, for både slutt- og slutt-. For sistnevnte uttale kalles  for  ** , "fleksibel alif".

## Eksempler

} || 
|-
! DIN 31635
|  || 
|-
! ALA-LC
|  || 
|-
! UNGEGN
|  || 
|-
! BATR
|  || 
|-
! ArabTeX
|  || 
|-
! Norsk
| En kalif hadde et palass || Til kongeriket Marokko
|}
Hamud bin Muhammad av Zanzibar

**Hamud bin Muhammad av Zanzibar** (arabisk: ; født 1853, død 18. juli 1902) var en britiskkontrollert omansk sultan av Zanzibar, som forbød slaveri på øyene.

Hamud hadde den britiske konsulen Basil Caves støtte til å bli sultan da Hamad bin Thuwaini døde 25. august 1896, men før han kunne innta tronen tok Khalid bin Barghash den, tok kontroll over palasset og utropte seg sjøl til sultan. Dette utløste tidenes korteste krig, den anglo-zanzibarske krigen, som varte i 38&nbsp;minutter 27. august 1896, og førte til at Khalid overga tronen til Hamud.

Hamud forbød slaveriet på Zanzibar 6. april 1897, og ble kåra til ridder av dronning Victoria. I 1897 stifta han Hamudieh-ordenen. Da han døde i 1902 tok hans eldste sønn, Ali bin Hamud over tronen.

Han ble tiltalt som sayyid.

## Ordener
* Ridder storkommandør av Indias stjerneorden: 1894

## Referanser
Badminton under Asialekene 1982

**Badminton under Asialekene 1982**. Badminton var en av flere sporter under de niende Asialekene som ble arrangert i Delhi i India i perioden 19. til 4. desember 1982. Det var sjette gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Kina ble beste nasjon med fire gullmedaljer foran Indonesia med to.

## Medaljer

## Eksterne lenker
* Página de los Juegos Asiáticos de 1982
Kongeskip

Et **kongeskip** er et skip som tjener som embedsbolig og -transport for en monark. 

Det er bare to europeiske land som har kongeskip, Danmark med kongeskipet «Dannebrog» og Norge med kongeskipet «Norge».

Elizabeth II av Storbritannia disponerte kongeskipet HMY «Britannia» mellom 1954 og 1997. 

## Referanser
Cesare Jonni

**Cesare Jonni** (født 1917 i Macerata, død 11. juli 2008 samme sted) var en italiensk fotballdommer, som var aktiv etter andre verdenskrig frem til midten av 60-tallet. Han debuterte i 1948, ble internasjonal dommer fra 1954 og sluttet i 1964. Han har blant annet dømt i Fotball-EM 1960, OL 1960 og Fotball-VM 1962.

## Eksterne lenker
* 
*  Cesare Jonni  på worldreferee.com
Badminton under Asialekene 1970

**Badminton under Asialekene 1970**. Badminton var en av flere sporter under de sjette Asialekene som ble arrangert i Bangkok i Thailand i perioden 9. til 20. desember 1970. Det var tredje gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Japan ble beste nasjon foran Malaysia begge med tre gullmedaljer hver.

## Medaljer

## Eksterne lenker
* Página de los Juegos Asiáticos de 1970
P.K. van der Byl

**Pieter Kenyon Fleming-Voltelyn van der Byl** (født 11. november 1923 i Cape Town, død 15. november 1999) var en sørafrikansk-født rhodesisk politiker som var landets første utenriksminister fra 1974 til 1979. Han var medlem av Rhodesian Front og en nær samarbeidspartner av statsminister Ian Smith.

Van der Byl flyttet etter krigstjeneste og endt utdanning i Europa til kolonien Sør-Rhodesia i 1950 for å bestyre familiens farmer. Tidlig på 1960-tallet kom han inn i det politiske liv. Han var en av pådriverne for den ensidige erklæringen av uavhengighet 11. november i 1965. I 1974 ble han utenriks- og forsvarsminister på et tidspunkt hvor Sør-Afrika støttet regimet.

I etterkant av Robert Mugabes maktovertagelse og da de hvite mistet sine reserverte seter i nasjonalforsamlingen, trakk han seg tilbake til Sør-Afrika.

## Referanser
Warsak-demningen

**Warsak-demningen** er en demning med vannkraftverk i elva Kabul i Pakistan. Vannkraftverket har en total installert produksjonseffekt på 240 MW. Anleggsarbeidene startet i 1955, og vannkraftverket ble igangsatt for kraftproduksjon i 1960, med utvidelser i 1981.
Chashma-demningen

**Chasma-demningen** er en demning med vannkraftverk i elva Indus i Pakistan. Vannkraftverket har en total installert produksjonseffekt på 180 MW. Anleggsarbeidene startet i 1960, og vannkraftverket ble igangsatt for kraftproduksjon i  1967, med utvidelser i 2001.

## Eksterne lenker
Balesar-demningen

**Balesar-demningen** – også tidvis skrevet ***Belesar*** – er en demning med vannkraftverk i elva Miño i provinsen Lugo i Galicia, Spania, ikke langt fra byen Lugo. Vannkraftverket har en total installert produksjonseffekt på 225 MW. Anleggsarbeidene startet i 1956, og vannkraftverket ble igangsatt for kraftproduksjon i  1963, med utvidelser i 2001. 

Demningen er 129 meter høy og 50 meter lang. Reservoaret har et areal på 20 km² (2.000 hektar), og vannmasser med volum inntil 654 millioner m³.

## Se også
*Liste over verdens største vannkraftverk

## Eksterne lenker
* Belesar - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Lloyd Mathews

**Lloyd Mathews** (født 7. mars 1850, død 11. oktober 1901) var en britisk sjøoffiser, politiker og abolisjonist. Mathews ble med i Royal Navy som kadett i en alder av 13, og steg i gradene til han ble løytnant. Han tok del i den tredje ashanti-krigen i 1873–1874, og ble seinere stasjonert i Øst-Afrika for å stoppe slavehandelen. I 1877 ble han sekundert til sultan Barghash av Zanzibar for å danne en hær etter europeisk mønster, og forble i zanzibarsk tjeneste resten av livet. Hæren hans talte raskt &nbsp;menn, og ble brukt i flere ekspedisjoner for å kue slavehandelen og opprør mot den zanzibarske regjeringa.

## Referanser
Canelles-demningen

**Canelles-demningen**, også kjent som ***Caneles***, er en demning med vannkraftverk i elva Rio Noguera Ribagorzana i Catalonia og Aragón, nordøstre Spania. Vannkraftverket har en total installert produksjonseffekt på 108 MW. Det ligger på provinsgrensen mellom Huesca og Lérida (Lleida). Anleggsarbeidene startet i 1955, og vannkraftverket ble igangsatt for kraftproduksjon i  1959. 

Reservoarets areal er inntil 15,7 km² (1&nbsp;569 hektar), og vannvolumet opp til 687,5 millioner m³. Demningen er en 151 meter høy og 210 meter lang kuppeldam.

Nedenfor denne demningen starter reservoaret som skapes av Santa Ana-demningen.

## Se også
*Liste over verdens største vannkraftverk

## Eksterne lenker
* Canelles - *SEPREM*, besøkt 17. januar 2012.
* Hydropower & Dams in Europe 2011, besøkt 17. januar 2012.
Utforskning av Neptun

**Utforskningen av Neptun** har så vidt begynt med en romsonde, *[[Voyager 2]]*, som besøkte planeten 25. august 1989. Mulighetene for en banesonde rundt Neptun har blitt diskutert, men utover det har ingen andre oppdrag blitt gitt en ordentlig tanke. Siden Neptun er en gasskjempe har den ingen fast overflate, og et oppdrag med et landingsfartøy eller rover er derfor umulig.

## Voyager 2

I *Voyager 2*s siste møte med planeten føy den kun &nbsp;miles over Neptuns nordpol, det nærmeste møtet med noen planet siden den forlot jorden. *Voyager 2* studerte Neptuns atmosfære, ringer, magnetosfære og måner. Flere funn ble gjort, inkludert oppdagelsen av den store mørke flekken og Tritons geysirer.

*Voyager 2* avslørte at Neptuns atmosfære var svært dynamisk, selv om den kun mottar 3 % av sollyset som Jupiter mottar. Sonden oppdaget en antisyklon kalt den store mørke flekken, tilsvarende Jupiters store røde flekk og lille røde flekk. Bilder tatt av Hubble Space Telescope avslørte imidlertid at den store mørke flekken hadde forsvunnet. I atmosfæren ble det på samme tid også oppdaget en mandelformet flekk utpekt som D2 og en lys og raskt bevegende sky høyt over skydekket som ble kalt «Scooter».

*Voyager 2* oppdaget fire ringer og bevis for ringbuer, eller ukomplette ringer over Neptun. Neptuns magnetosfære ble også studert av Voyager 2, og instrumenter for radioastronomi ble brukt for å fastsette Neptuns dag til seksten timer og syv minutter. *Voyager 2* oppdaget også nordlys på Neptun, lignende det som finnes på jorden, men mye mer komplekst.

Seks måner i bane rundt Neptun ble oppdaget av *Voyager 2*, men kun tre ble fotografert i detalj: Proteus, Nereid og Triton. Proteus viste seg å være en ellipsoide, så stor som en ellipsoide kunne være uten å avrundes til en sfære. Proteus er svært mørk i fargen, nesten som sot.

Selv om den ble oppdaget i 1949 vet man fremdeles svært lite om Nereid. Triton ble forbiflydd i en avstand av ca. &nbsp;miles og ble det siste faste legemet *Voyager 2* utforsket innenfor solsystemet. Triton viste seg å ha bemerkelsesverdige aktive geysirer og polkalotter. Den hadde også en svært tynn atmosfære og tynne skyer.

## Planlagte fremtidige oppdrag
NASA har undersøkt flere muligheter for flere Cassini-Huygens-lignende oppdrag til denne planeten, men budsjettmessige og andre begrensninger har så langt ennå ikke gitt noen suksess. 

Det er kjent at et fremtidig oppdrag vil ha radioisotopgeneratorer og tilsvarende instrumentutstyr som Voyager-sonden, men ha flere kameraer og lagringskapasitet. De vil også trenge bedre feilrettinger enn Voyager.

## Eksterne lenker
* NASA Voyager website
Sallente vannkraftverk

**Sallente vannkraftverk** er et vannkraftverk i Pyreneene i Spania, nord for Lleida. Vannkraftverket har en total installert produksjonseffekt på 451 MW. Anleggsarbeidene startet i 1980, og vannkraftverket ble igangsatt for kraftproduksjon i  1985. Dette er et såkalt pumpekraftverk med to vannmagasin, et ovenfor og et nedenfor kraftstasjonen.

## Eksterne lenker
* embalses.net.  Besøkt 4. april 2013.
Bolarque vannkraftverk

** Bolarque vannkraftverk** er et vannkraftverk i Spania. Vannkraftverket har en total installert produksjonseffekt på 236 MW. Anleggsarbeidene startet i 1954, og vannkraftverket ble igangsatt for kraftproduksjon i  1973. Dette er et såkalt pumpekraftverk med to vannmagasin, et ovenfor og et nedenfor kraftstasjonen.

**[[Bolarque-demningen]]** utgjør dene øvre magasinet og leverer 15 MW til eget kraftverk. Nedenfor følger reervoaret til Zorita-demningen som tjener som et nedre vannmagasin.

Det er under utbygging et ***Bolarque II*** anlegg med 215 MW effekt.

## Se også
*Liste over verdens største vannkraftverk

## Eksterne lenker
* Bolarque - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Concetto Lo Bello

**Concetto Lo Bello** (født 13. mai 1924 i Siracusa, død 9. september 1991 samme sted) var en fotballdommer fra Italia. Han dømte internasjonale kamper under det internasjonale fotballforbund, FIFA, fra 1958 til 1974. I 1968 og 1970 dømte han finalen i Serievinnercupen – det nåværende Mesterligaen, mens han dømte andre finalekamp i UEFA-cupen 1973/74. Han dømte dessuten i Fotball-EM 1964 og i Fotball-VM 1966. Concetto Lo Bello innehar rekorden for flest dømte kamper i Serie A (328).

Etter sin aktive karriere som fotballdommer gikk Lo Bello inn i politikk, hvor han i 5 måneder var borgermester i sin hjemby Siracusa, i tillegg til at han ble medlem av det italienske parlament. 
Utover sitt engasjement i fotball og politikk, var han også engasjert i håndball, hvor han blant annet var sjef for det italienske håndballforbund i 15 år, frem til sin død i 1991.

## Karriere
### EM 1964
*  –  2–1 (kvartfinale).
*  –  0–3 (semifinale).

### VM 1966
*  –  2–0 (gruppespill).
*  –  2–1 (semifinale).

## Referanser


## Eksterne lenker
* Concetto Lo Bello  på worldreferee.com
Castro-demningen

** Castro demningen** er en demning med et vannkraftverk i Spania, i provinsen Zamora. Vannkraftverket har en total installert produksjonseffekt på 190 MW. Anleggsarbeidene startet i 1952, og vannkraftverket ble igangsatt for kraftproduksjon i  1977. Dette er et såkalt pumpekraftverk med to vannmagasin, et ovenfor og et nedenfor kraftstasjonen.

Totalt utbygget kapasitet er 193 MW.

Anlegget ble bygget ut i to trinn:
****Castro I*** med en effekt på 80 MW
****Castro II*** med en effekt på 113 MW.

Demningen er en 55 meter høy og 154 meter lang buedam i betong. Reservoaret den skaper har et areal på 180 hektar (0,18&nbsp;km²) og vannvolum på 26 millioner m3.

## Se også
*Liste over verdens største vannkraftverk

## Referanser


## Eksterne lenker
* Castro - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Harry Rawson

**Harry Holdsworth Rawson** (1843–1910) var en britisk admiral som huskes best for å ha leda Benin-ekspedisjonen i 1897, som brente ned og plyndra Kongedømmet Benin i dagens Nigeria. Dette var en straffeekspedisjon, og det var ingen skam knytta til det i samtida, og Rawson blei seinere utnevnt til guvernør av New South Wales i Australia.

## Referanser


## Eksterne lenker
* 
*  Nekrolog i *[[The Times]]*
Grosio vannkraftverk

**Grosio vannkraftverk** er et vannkraftverk i Italia, i nærheten av Sondrio i Lombardia, i den nordlig-sentrale italienske alper. Vannkraftverket har en total installert produksjonseffekt på 431 MW. Anleggsarbeidene startet i 1956, og vannkraftverket ble igangsatt for kraftproduksjon i  1960, med utvidelser i 2002. Dette er et såkalt pumpekraftverk med to vannmagasin, et ovenfor og et nedenfor kraftstasjonen.
Clydedemningen

**Clydedemningen** er en demning med et vannkraftverk i elva Clutha på New Zealand. Installert total vannkrafteffekt er 445 MW. Det sto ferdig i 1992 og produserer 2,10 TWh årlig. 

## Eksterne lenker
* 
* Tidslinje for utbygging av Clutha
Maraetai vannkraftverk

**Maraetai vannkraftverk (I-II)** er to vannkraftverk i elva Waikato på New Zealand. Installert total vannkrafteffekt er 360 MW. Det to kraftverkene sto ferdig i henholdsvis 1952 og 1971, og produserer tilsammen 0,86 TWh årlig.
Arapuni vannkraftverk

**Arapuni vannkraftverk** er et vannkraftverk i elva Waikato på New Zealand. Installert total vannkrafteffekt er 203 MW. Det sto ferdig i 1929 med utvidelser i 1946.
Whakamaru-demningen

**Whakamaru-demningen** er en demning med et vannkraftverk i elva Waikato på Nordøya på New Zealand. Installert total vannkrafteffekt er 100 MW. Det sto ferdig i 1956.

## Referanser


## Eksterne lenker
*
Majid bin Said av Zanzibar

**Majid bin Said av Zanzibar** (1834–1870) var den første sultanen av Zanzibar. Han styrte Zanzibar fra 19. oktober 1856 til sin død 7. oktober 1870.

Majid blei sultan av Oman og Zanzibar da faren, Said bin Sultan, døde, men Majids rett til tronen blei bestridt. Etter arvestriden blei Oman og Zanzibar delt i to forskjellige sultandømmer, der Majid var sultan av Zanzibar og broren hans, Thuwaini bin Said, var sultan av Oman.

Said fikk kun ett barn, ei datter, og da han døde blei han etterfulgt av sin bror, Barghash.

Majid konsoliderte makta rundt den østafrikanske slavehandelen.

Han blei tiltalt som sayyid.

## Noter

## Referanser
Undrenes hus

**Undrenes hus** (arabisk: **', [[engelsk]]: **') er den største og høyste bygningen i Steinbyen på Zanzibar. Den ligger prominent til ved havna, rett foran Forodhanihagene, mellom Det gamle fortet og Palassmuseet. Bygningen ble bygget i 1883 og er ett av seks palasser bygget av Zanzibars andre sultan Barghash bin Said. Opprinnelig var det beregnet for offisielle seremonier og offentlige mottagelser. Ved byggingen var Zanzibar et britisk protektorat og bygningen ble bygget i en blanding av britisk og lokal stil. I dag huser Undrenes hus Museet for zanzibar og swahilikystens historie og kultur.